স্টাফ রিপোর্টার, থেকে জানান: বগুড়ায় যাত্রীবাহী বাস ও সিএনজি চালিত অটোরিকশার সংঘর্ষে ১ জন নিহত হয়েছেন। এ ঘটনায় আহত হয়েছেন আরো ৩ জন। নিহিতের নাম নয়ন। তিনি এরুলিয়া এলাকার মজিবুর রহমানের ছেলে। আহতদের উদ্ধার করে বগুড়া শহীদ জিয়াউর রহমান মেডিকেল কলেজ শজিমেক) হাসপাতালে ভর্তি করা হয়েছে। শনিবার রাত ৮ টার দিকে বগুড়া-নওগাঁ সড়কের এরুলিয়া এলাকায় এ ঘটনা ঘটে। বগুড়া শহরের ছিলিমপুর ফাড়ি পুলিশের উপ-পরিদর্শক (টিএসআই) আবদুল আজিজ ম-ল একজন নিহতের বিষয়টি নিশ্চিত করে বলেন, নওগাঁ রথকে চট্টগ্রামের উদ্দেশ্যে ছেড়ে যাওয়া এসআই ট্রাভেলসের একটি বাসের সঙ্গে সিএনজি চালিত অটোরিকশার সংঘর্ষ হলে হতাহতের এ ঘটনা ঘটে।